Øyvind Nordsletten

Øyvind Nordsletten () er ein norsk diplomat som har hatt fleire ambassadørplasseringar og leiarstilingar i embetsverket.

 Utdanning og erfaring 
Nordsletten gjennomførte førstegangstenesta ved Forsvarets russiskkurs og avtente plikttenesta ved Garnisonen i Sør-Varanger. Han studerte humaniora ved Universitetet i Oslo frå 1970 til 1974.norway.ie: «H.E. Mr. Øyvind Nordsletten, Ambassador of Norway to Ireland». 

 Yrkesliv 
Nordsletten gjekk inn i den norske utanrikstenesta i 1974. Frå 1977 til 1979 var han attaché og seinare andresekretær ved den norske ambassaden i Tyrkia. Nordsletten var førstesekretær ved den norske ambassaden i Russland i tida 1979–1982, og var ambassadør der i perioden 2000–2008. Verkeområdet hans omfatta også Armenia og fem land i Sentral-Asia. I tida 1992–1996 var han norsk ambassadør i Ukraina og Kviterussland. 17. november 2008 blei han utnemnd til ambassadør i Irland.

Frå 1982 til 1992 og frå 1996 til 2000 arbeidde Nordsletten i Noreg, og var då tilsett i leiande stillingar ved ulike departement. Mellom 1997 og 2000 leidde han internasjonal avdeling ved Statsministerens kontor.Sverre Strandhagen: «Kampen om UD » hjå Dagens Næringsliv (13.01.2005).

 Privat engasjement, prisar og utmerkingar 
Nordsletten blei utnemnd til æresmedlem i Norsk-russisk handelskammer i 2008 for sitt bidrag til å forbetra norsk-russiske forretningstilhøve.«Æresmedlemskap til Russlandskjennere» hjå Fredriksstad Blad (04.12.2008). 

Som utflytta jærbu har Nordsletten halde kontakten med heimstaden Time. Saman med kona Åslaug Undheim flytta og restaurerte han eit over hundre år gammalt jærhus, «Arkjå».Erlend Skarsaune: «Ambassadør for gjenbruk» hjå Jærbladet (05.11.2008). I 2008 fekk dei kulturvernprisen til Time kommune for restaureringa.Ane Madsen: «Kulturell priskveld» hjå Jærbladet (08.11.2008). Same året gjorde han framlegg om å verna ei gammal torvmyr i kommunen som kulturminne, og fekk gjennomslag for dette i kulturminneplanen til kommunen.Geir Sveen: «Ambassadør får verna jærsk torvmyr» hjå Stavanger Aftenblad (16.10.2008).

 Kjelder 

Kategori:Norske diplomatar
Kategori:Folk frå Time